Bloomberg: Saksa neuvottelee Uniperin lisäksi kahden muun ison kaasuyhtiön kansallistamisesta
Saksa käy parhaillaan pitkälle edenneitä neuvotteluja suomalaisen valtionyhtiö Fortumin tytäryhtiö Uniperin sekä kahden muun suuren kaasun maahantuojan haltuunotosta, kertoo uutistoimisto Bloomberg. Maa yrittää historiallisella keinolla estää energiajärjestelmänsä romahduksen.
Uutistoimiston nimettöminä pysyttelevien lähteiden mukaan neuvotteluita käydään ensisijaisesti Uniperin, VNG:n ja Securing Energy for Europen (SEFE) kansallistamisesta. Yritykset tuovat kaasua kaikkialta maailmasta Euroopan voimaloihin, tehtaisiin ja talojen lämmittämiseen.
Lähteiden mukaan tarkoista yksityiskohdista ei ole vielä sovittu mutta yhteisymmärrykseen voidaan päästä lähipäivinä.
– Asiat ovat monimutkaisia, työstämme niitä hyvin varovaisesti, kommentoi Saksan talousministeri Robert Habeck kansallistamissuunnitelmista uutistoimistolle.
Bloombergin mukaan Saksan hallitus harkitsee myös Uniperin enemmistöosuuden ostamista Fortumilta nimellishintaan.
Taustalla heinäkuun pelastuspaketti
Saksa, Uniper ja Fortum sopivat heinäkuussa pelastuspaketista Uniperille, joka on keskeinen osa Saksan energiajärjestelmää. Sittemmin yhtiön tilanne on entisestään huonontunut, kun Venäjä on lopettanut maakaasun toimituksen Nord Stream -putken kautta.
Heinäkuun pelastuspaketin yhteydessä Saksa osti Uniperista 30 prosenttia, ja Fortumin osuus liudentui 56 prosenttiin. Samalla Saksa lainasi Uniperille 17 miljardia euroa osana tukipakettia.
Uniper vahvisti keskiviikkona Bloombergin tiedon, jonka mukaan Saksan hallitus saattaa nostaa omistusosuuttaan Uniperista yli 50 prosentin.
uusimmat
Luitko jo nämä?
Tuhoisassa tulipalossa tehtaansa menettänyt Vauhti Speed on liukumassa kohti tavoitteitaan – tuotanto yhtiön uudessa suksivoidetehtaassa Tohmajärvellä on jo käynnistynyt
Ely-keskus selvittää, voitaisiinko Pyhäselän kissaeläimet Simba ja Inna palauttaa Venäjälle tai toimittaa eläintarhaan – "Yritämme päästä ratkaisuun, ettei niitä tarvitsisi lopettaa"
Kaikki Laakkosen autoliiketoiminnat keväällä ostanut Hedin Automotive irtisanoo jopa 70 henkilöä Suomessa
Luetuimmat
LÄHETÄ KUVA TAI VIDEO
Näitkö jotain mielenkiintoista? Lähetä kuva! Voit lähettää Karjalaiselle uutiskuvien ja - videoiden lisäksi ajankohtaisia kuvia, jotka ovat hienoja, mielenkiintoisia, hauskoja tai kertovat erikoisista asioista.
Toimitus, uutisvihjeet:
010 230 8110
email@example.com